**NÁRODNÁ RADA SLOVENSKEJ REPUBLIKY**

 **VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 1850/2018

**1133a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o pravidlách riešenia sporov týkajúcich sa zdanenia (tlač 1133)**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

I.

Národná rada Slovenskej republiky uznesením č. 1432 z 23. októbra 2018 pridelila vládny návrh zákona o pravidlách riešenia sporov týkajúcich sa zdanenia (tlač 1133) na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

**Výbor** Národnej rady Slovenskej republiky **pre financie a rozpočet** (uzn. č. 345 zo dňa 20. novembra 2018)

**Ústavnoprávny výbor** Národnej rady Slovenskej republiky (uzn. č. 469 zo dňa 20. novembra 2018)

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú **tieto pozmeňujúce a doplňujúce návrhy:**

* 1. **V § 3 ods. 3 písm. c)** úvodnej vete sa za slovo „ďalšieho“ vkladá slovo „možného“.

Ide o legislatívno-technickú úpravu; ustanovenie sa spresňuje tak, aby z neho bolo zrejmé, že identifikačné údaje ďalšieho dotknutého daňového subjektu sa v žiadosti uvedú len v prípade, že takýto subjekt existuje.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

* 1. **V § 3 ods. 3 písm. e)** štvrtom bode sa slová „o jeho zahrnutí“ nahrádzajú slovami „o zahrnutí tohto príjmu“.

Ide o legislatívno-technickú úpravu; ustanovenie sa spresňuje v záujme jeho jednoznačnosti a zrozumiteľnosti.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

* 1. **V § 3 ods. 3 písm. f)** sa slová „predpisov3) a právneho predpisu“ nahrádzajú slovami „predpisov3), názov právneho predpisu“.

Ide o legislatívno-technickú úpravu; ustanovenie sa spresňuje a štylisticky upravuje.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

* 1. **V § 3 ods. 3 písm. h)** sa slová „odôvodnenie, prečo“ nahrádzajú slovami „dôvody, na základe ktorých“.

Ide o legislatívno-technickú úpravu; ustanovenie sa upravuje štylisticky.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**5.** **V § 3 ods. 3 písm. i)** sa slová „alebo o prebiehajúcich“ nahrádzajú slovami „alebo informácie o prebiehajúcich“.

Ide o legislatívno-technickú úpravu; ustanovenie sa upravuje s ohľadom na zaužívanú legislatívnu techniku pri použití rozlučovacej spojky „alebo“.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**6. V § 3 ods. 3 písm. j)** sa slová „obsahuje záväzok odpovedať čo najúplnejšie a najrýchlejšie“ nahrádzajú slovami „obsahuje jeho záväzok odpovedať dostatočne podrobne a rýchlo“.

Ide o legislatívno-technickú úpravu; ustanovenie sa upravuje štylisticky zohľadňujúc zaužívanú právnickú terminológiu.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**V § 3 ods. 5** sa slová „o prijatí alebo odmietnutí žiadosti“ nahrádzajú slovami „o prijatí žiadosti o zamedzenie dvojitého zdanenia alebo odmietnutí žiadosti“ a slová „na doplňujúce informácie“ sa nahrádzajú slovami „na poskytnutie doplňujúcich informácií“.

Ide o legislatívno-technickú úpravu; ustanovenie sa terminologicky spresňuje s poukazom na terminológiu používanú v návrhu zákona (napr. § 3 ods. 8 a 9 , § 4 ods. 1 a 2, § 5 ods. 2, § 20 ods. 1 a pod.) ako aj upravuje s ohľadom na zaužívanú legislatívnu techniku pri použití rozlučovacej spojky „alebo“.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**V § 6 ods. 1** sa za slovo „mená“ vkladajú slová „a priezviská“.

Ide o legislatívno-technickú úpravu; ustanovenie sa spresňuje s poukazom na zaužívanú terminológiu/slovné spojenie pri identifikácii fyzickej osoby použitú v návrhu zákona [napr. § 3 ods. 3 písm. a) a písm. c) prvý bod, § 10 ods. 4 písm. e)], ako aj v zákone NR SR č. 300/1993 Z. z. o mene a priezvisku v znení neskorších predpisov.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**V § 7 ods. 4** úvodnej vete sa slová „alebo z dôvodu“ nahrádzajú slovom „alebo“.

Ide o legislatívno-technickú úpravu; text sa upravuje štylisticky (nadbytočné slová sa vypúšťajú).

**Výbor NR SR pre financie a rozpočet**

**Gestorský výbor odporúča schváliť.**

**V § 7 ods. 5** sa slová „Ak táto osoba nevyhovie“ nahrádzajú slovami „Ak nezávislá osoba, alebo jej náhradník, nevyhovie“ a slová „existenciu obavy“ sa nahrádzajú slovami „existenciu pochybnosti“.

Ide o legislatívno-technickú úpravu; ustanovenie sa upravuje s ohľadom na znenie odkazujúceho ustanovenia [ods. 4 písm. c)].

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**V § 10 ods. 4** **písm. e)** sa slová „kompetencii a kvalifikácii a všetkých konfliktov záujmov členov“ nahrádzajú slovami „kompetencii, kvalifikácii a všetkých konfliktoch záujmov“.

Ide o legislatívno-technickú úpravu; ustanovenie sa spresňuje tak, aby bolo zrejmé, že v organizačnom poriadku sa pri zložení komisie pre riešenie sporov uvádzajú nielen údaje o kompetencii a kvalifikácii členov, ale aj údaje o ich všetkých konfliktoch záujmov.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**V § 11 ods. 3** **písm. b)** sa slová „alebo iného“ nahrádzajú slovami „alebo práv iného“, slová „alebo k zverejneniu“ sa nahrádzajú slovami „alebo by došlo k zverejneniu“ a slová „alebo k vyzradeniu“ sa nahrádzajú slovami „alebo by došlo k vyzradeniu“.

Ide o legislatívno-technickú úpravu; ustanovenie sa spresňuje a upravuje s ohľadom na zaužívanú legislatívnu techniku pri použití rozlučovacej spojky „alebo“.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**V § 15 ods. 3** sa slová „alebo iného“ nahrádzajú slovami „alebo práv iného“ a slová „alebo k zverejneniu“ sa nahrádzajú slovami „alebo by došlo k zverejneniu“.

Ide o legislatívno-technickú úpravu; ustanovenie sa spresňuje a upravuje s ohľadom na zaužívanú legislatívnu techniku pri použití rozlučovacej spojky „alebo“ *[obdobne ako v § 11 ods. 3 písm. b*) *návrhu zákona*].

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 13** hlasovať spoločne s návrhom gestorského výboru **schváliť.**

V.

Gestorský výbor na základe stanovísk výborov k vládnemu návrhu zákona o pravidlách riešenia sporov týkajúcich sa zdanenia (tlač 1133) odporúča Národnej rade Slovenskej republiky predmetný vládny návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu zákona o pravidlách riešenia sporov týkajúcich sa zdanenia (tlač 1133a) bola schválená uznesením gestorského výboruč**. 363 z 26. novembra 2018**.

Týmto uznesením výbor zároveň poveril spoločného spravodajcu **Igora Federiča,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 26. novembra 2018

**Ladislav Kamenický, v.r.**

**predseda**

 **Výboru NR SR pre financie a rozpočet**